cyanic-selkie/wikianc huggingface dataset:
Grêmio Foot-Ball Porto Alegrense
Klubi kodustaadion on alates 2012. aastast Arena do Grêmio, mis mahutab 55 662 pealtvaatajat. Eelmine kodustaadion oli 1954. aastal avatud Estádio Olímpico Monumental.
Raamatuformaat
Raamatuformaat on raamatu suurus, mille määrab trükkimiseks kasutatava paberipoogna formaat. Raamatud trükitakse A- ja B-seeria paberipoognatele. Vajaliku suurusega paberipoognad volditakse enamasti kolme- või neljakordse poolitamise teel 16- või 32-leheküljelisteks vihikuteks, millest köidetakse raamatuplokk. Raamatuplokkide levinuimad standardformaadid ja mõõtmed:
Arash (album)
"Arash" on Rootsi-Iraani poplaulja Arashi debüütalbum. See avaldas 2005. aastal Warner Music. Singlid sellelt albumilt olid "Temptation", "Boro, Boro", "Arash", "Tike Tike Kardi", "Bombay Dreams" ja "Music Is My Language".
Raamatuformaat
Nendes mõõtmetes sisaldub teatud köitmis- ja lõikamisvaru, nii et raamatuploki tegelik suurus võib olla mõne millimeetri võrra väiksem.
Ademola Lookman
pisi|Ademola Lookman 2016. aastal [[Charlton Athletic FC|Charlton Athleticu särgis]] Ademola Lookman Olajade Alade Aylola Lookman (sündinud 20. oktoobril 1997 Londonis) on Inglismaal sündinud Nigeeria jalgpallur, kes mängib Itaalia kõrgliigaklubis Atalanta ja Nigeeria jalgpallikoondises äärepoolkaitsjana.
Raamatuformaat
Raamatuformaatide ajalooliselt väljakujunenud nimetusi (ENE järgi):
Ademola Lookman
Ta alustas klubikarjääri Charlton Athleticus. Ta mängis klubi meeskonnas hooajal 2015–16 Inglismaa esiliigas ja hooajal 2016–17 Inglismaa tugevuselt kolmandas liigas.
2017. aasta jaanuaris sõlmis ta Inglismaa kõrgliigaklubiga Everton nelja ja poole aasta pikkuse lepingu. Debüüdi Evertoni meeskonnas tegi ta 14. jaanuaril mängus Manchester City vastu ja lõi selles mängus kohe värava. Hooaja 2017–18 teise poole veetis ta laenul Saksamaa kõrgliigaklubis RB Leipzig ning lõi 11 mänguga Saksamaa kõrgliigas viis väravat. Hooajal 2018–19 mängis ta taas Evertoni meeskonnas, kuid naasis 2019. juulis Leipzigi, kellega sõlmis püsiva lepingu. 2020. aasta septembris läks ta Leipzigist üheks hooajaks laenule Inglismaa kõrgliigaklubisse Fulham. Hooaja 2021/22 oli ta laenul Leicester Citys ning lõi Inglismaa kõrgliigas 26 mänguga kuus väravat.
2022. aasta augustis siirdus ta umbes 15 miljoni euro eest Atalantasse, kellega sõlmis nelja-aastase lepingu.
Aastatel 2016–2019 mängis Lookman Inglismaa noortekoondistes. 2017. aastal tuli Lookman Inglismaa kuni 20-aastaste koondisega juunioride maailmameistriks. Ta lõi turniiril kolm väravat. Lookman sündis Nigeeria vanemate perekonnas ja Nigeeria jalgpallikoondisse kutsuti teda juba 2018. aastal. Nigeeria koondise kasuks otsustas ta 2022. aastal. Nigeeria koondises tegi ta debüüdi 25. märtsil 2022 MM-i valikmängus Ghana vastu. Koondisekarjääri esimese värava lõi ta 13. juunil 2022 Aafrika rahvaste karikavõistluste valikmängus São Tomé ja Príncipe vastu.
Grêmio Foot-Ball Porto Alegrense
Klubi tunnusvärvid on sinine, valge ja must. Klubi ametliku hümni autor on helilooja Lupicínio Rodrigues.
Praegune koosseis
''Seisuga 30. juuli 2023''
Saavutused
pisi|Grêmio meeskond 1931. aastal
Cape Winelandsi ringkond
Cape Winelandsi ringkond on Lõuna-Aafrika Vabariigi Lääne-Kapimaa provintsis asuv 2. järgu haldusüksus.
Piirkond on tuntud veinitootmise poolest.
Lõuna-Aafrika Vabariigi 2011. aasta rahvaloenduse andmetel oli Cape Winelandsi ringkonna elanikest värvilisi 62,12%, mustanahalisi aafriklasi 23,68%, valgeid 12,89%, India või Aasia päritolu inimesi 0,40% ja teisi 0,91%. Afrikaani keelt pidas emakeeleks 74,77% inimesi, koosa keelt 16,60%, inglise keelt 4,32% ja sotho keelt 1,88%.
Spalchhaber
Spalchhaber (ka Spalhaber) oli Rostockist pärit Liivimaa aadlisuguvõsa.
Lõuna-Uural
Lõuna-Uural - lõunaosa, Uurali mäestiku kõige laiem osa, ulatub Ufa jõest (Alam-Ufalei küla lähedal) kuni Uurali jõeni. Läänest ja idast piirdub Lõuna-Uural Ida-Euroopa, Lääne-Siberi tasandiku ning Araali ja Kaspia mere lähedal asuvate steppidega.
Geograafia
Lõuna-Uurali reljeef on keeruline, arvukate orgude ja paralleelsete seljakutega, mis on suunatud edelasse ja meridionaalselt. Levila hõlmab Ilmenski mägesid, mida peamistest mäeharjadest eraldab Miassi jõgi. Maksimaalne kõrgus on 1640 m (Jamantau mägi) ja laius 250 km. Teised märkimisväärsed tipud asuvad piki Iremeli mäeharja (Bolshoi Iremel ja Mali Iremel), Nurgush'i kõrgeim punkt 1406 m ja Nakas, kõrgeim punkt 667,6 m. Lõuna-Uuralid ulatuvad umbes 550 km kuni Uurali jõe järsu läänekaareni ja lõpevad laiade Mugodžari mägedega. Lõuna-Uurali jalam ulatub kuni 250 km ja keskmine laius jääb 40 km ja 150 km vahele.
Lõuna-Uuralite hulka kuuluvad sellised järved nagu Zjuratkul.
Roodeviku
Roodeviku (varem kirjakeeles ka Rodeviku) oli küla Järvamaal, ajalooliselt Ervita mõisa alal. Küla jääb tänapäeval Kalitsa küla alale. Kihelkondlikult kuulus küla Koeru kihelkonda. Küla kaotati 1977, mil see liideti Kalitsa külaga.
Küla rajati umbes 1830.
Cassi maakond
Cassi maakond on maakond mitmes Ameerika Ühendriikide osariigis:
Matis Toome
pisi|Matis Toome Matis Toome (sündinud 25. juulil 1975 Keavas Rapla maakonnas) on eesti võistlustantsija, rahvusvahelise kategooria võistlustantsukohtunik ja tantsuõpetaja.
Haridus ja tantsualane tegevus
Tema koolitee algas Kehtna Põhikoolis ja jätkus Rapla 1. Keskkoolis. Peale gümnaasiumi lõpetamist astus Matis Toome Tallinna Ülikooli, mille lõpetas aastal 1997 bakalaureuse kraadiga tantsija, koreograafi ja tantsujuhi erialal ning aastal 2006 kunstide magistrikraadiga. pisi|Matis Toome ja Helen Klandorf Tantsutreeninguid alustas Matis Toome üheteistaastaselt tantsuklubis Alemana, kus tema juhendajad olid Rauno ja Kristina Ilo ning Aavo Lossmann. Hiljem esindas Matis Toome tantsuklubi Revalia, õppides Suurbritannia ja Norra treenerite käe all. 1995. aastal sai temast elukutseline võistlustantsija.
1996. aastal sooritas ta Eesti Tantsuõpetajate Liidus tantsuõpetaja eksamid.
Aastast 1997 on Matis Toome elukutseliste rahvusvahelise kõrgeima kategooria kohtunik.
Aastast 2001 on ta Eesti Tantsuspordi Liidu, aastast 2007 Rahvusvahelise Tantsuspordi Föderatsiooni (WDSF) kontunik.
Aastast 2010 on Matis Toome Eesti Tantsuõpetajate Liidu juhatuse liige ja tantsuõpetajate koolitaja ning aastast 2012 liidu president.
2011. aastal asutas ta tantsukooli Tantsumeka ning töötab selle juhi ja peatreenerina.
Aastatel 2014–2016 oli ta Eesti Tantsuspordi Liidu juhatuse liige ning 2016–2020 Eesti Olümpiakomitee esindajate kogu liige.
Koreograafina on Matis Toome lavastanud 2004 tantsufilmi "Unistusepüüdja" ning tantsustseenid filmides "Kuldrannake" 2006 ja "Elavad pildid" 2013. Temast on loodud portreefilm Eesti Televisiooni sarjas "Tour de Danse" aastal 2005. vasakul|pisi|Matis Toome ja Helen Klandorf koos treener Thor Floysvikiga (keskel)
Saavutused
Matis Toome tuli 1992 ja 1993 koos Maris Tõniste ning 1994 koos Helen Klandorfiga standardtantsudes ja kümnes tantsus Eesti noortemeistriks, 1994 sai standardtantsudes Noorte MM-il 8. koha.
MS Cinderella karikavõistlustel on saanud 1996, 1997 ja 1998 1., Soome lahtistel meistrivõistlustel 1997 1. ja 1998 2. koha, Rumba karika võistlustel 1998 1. koha. pisi|Cinderella Cup võidu, kristallkingakesega Matis Toome on valitud mitmel korral aasta parimaks tantsutreeneriks Eestis.
Isiklikku
Matis Toome on 2001. aastast abielus Liina-Liis Liiv-Toomega ning neil on kolm last.
Remington Model 58
Remington Model 58 (ka Sportsman 58) on Ameerika Ühendriikide poolautomaatne haavlipüss, mida tootis 20. sajandi keskel Remington Arms. See oli ettevõtte esimene gaasiga ümberlaadiv haavlipüss ning seda toodeti paralleelselt tagasilöögi jõul ümberlaadiva relvaga M11-48. M58 oli tootmises aastatel 1956–1963 ning see asendati haavlipüssiga M1100.
John Peabody Harrington
John Peabody Harrington (29. aprill 1884 – 21. oktoober 1961) oli Ameerika Ühendriikide keeleteadlane ja etnoloog, kes oma 40 aastase töökäigu jooksul jõudis erineval määral dokumenteerida ja kirjeldada umbes sadat peamiselt Ameerika Ühendriikides kõneldavat põliskeelt. Mitmete nüüdseks väljasurnud keelte ainus kirjeldus pärineb Harringtoni sulest. Suurem osa Harringtoni välitööde materjale on seinini avaldamata; tema kogu Ameerika Antropoloogiaarhiivis hõlmab umbes 200 riiulimeetrit.
Cassi maakond (Indiana)
pisi|Asend Indiana osariigis Cassi maakond (Cass County) on maakond USA-s Indiana osariigis. Geograafilised koordinaadid on 40°76' N, 86°35' W.
Maakonna halduskeskus on Logansport.
Maakonna pindala on 1074 km². Veepindala on 7 km².
Ajalugu
Cassi maakond moodustati 18. detsembril 1829 Carrolli maakonna osast. Maakond on saanud nime Michigani kuberneri Lewis Cassi järgi.
Kliima
Madalaim kuu keskmine õhutemperatuur on jaanuaris −10 °C ja kõrgeim juulis 29 °C. Madalaim temperatuur on mõõdetud 1985. aasta jaanuaris −31 °C ja kõrgeim temperatuur 1988. aasta juunis 40 °C. Keskmine kuu sademete hulk varieerub veebruari 39 mm ja juuni 99 mm vahel.
Nora (eesnimi)
Nora on soomepärane naisenimi, mis tuleneb nimest Eleonore.
Lätis oli 2020. aasta 1. jaanuari seisuga eesnimi Nora 1235 naisel.
Kehtetu argument
Kehtetu argument on mis tahes kirjalik või suuline tekst või ka tegu, millel puudub antud momendil piisav loogiline seos eesoleva argumentatsiooni lahendi mõjutamiseks.
Antonivka (Litõni rajoon)
Antonivka (ukraina keeles Антонівка) on küla Ukrainas Vinnõtsja oblastis Litõni rajoonis. Elanike arv on 43. Pindala on 0,034 km².
Kureküla (täpsustus)
Kureküla on või oli mitme Eesti asula nimi:
Vorwerkeri kalmistu
pisi|Vorwerkeri kalmistu (aprill 2013) pisi|Teises maailmasõjas hukkunud Eesti sõjapõgenike mälestusmärk ([[Lübecki eestlaste mälestusmärk) kalmistul]] Vorwerkeri kalmistu (saksa keeles Vorwerker Friedhof) on kalmistu Saksamaal Lübeckis. See on Lübecki kuuest kalmistust suurim. Kalmistu pindala on 53 ha.
Kalmistul on sektsioonid eri rahvuste esindajatele, kes hukkusid Esimese ja Teise maailmasõja ajal. Sektsioon on ka eestlastele: Lübecki eestlaste mälestusmärk.
Käbinarmik (perekond)
Käbinarmik (Auriscalpium) on kandseente hõimkonna Agaricomycetes klassi kuuluv perekond seeni.
Ala Põhikool
Ala Põhikool on üldhariduskool Valga maakonnas Tõrva vallas Ala külas.
Vastavalt põhimäärusele on kool Tõrva valla munitsipaalkool, kus valla lastel on võimalik omandada alusharidus lasteaia ja põhiharidus põhikooli osas.
Ajalugu
Ala Algkool alustas tegevust 1919. aastal endises Ala kõrtsi hoones. Samas hoones tegutseb kool ka tänapäeval. Esialgu oli ruumipuuduse tõttu kolm klassi. Esimene õpetaja ja koolijuhataja oli Jaak Pehme. 1. augustil 1927 muudeti Ala Algkool 6-klassiliseks. Endises kõrtsihoones tegutsesid 1.-4. klass, 5. ja 6. klass tegutsesid lähedal asuvas Aadu Niilenderi majas. 1934. aastal kohandati kõrtsihoone koolimajaks. Ehitamise ajal töötasid 1. ja 2. klass Aadu Niilenderi majas, 3.-6. klassi õpilased õppisid Karjatnurme koolis. 1936. aastal jätkus õppetöö ümberehitatud koolimajas. Koolijuhataja oli Karl Meos. 1944. aasta oktoobris muudeti kool 7-klassiliseks. 1961. aastal 8-klassiliseks. 1964. aasta kevadel hakati ehitama Ala koolile uut õppehoonet, mis valmis 28. märtsil 1966. 1988. aastast on Ala kool 9-klassiline ja nimetati 1991. aastal Ala Põhikooliks. 2010. aastal liideti kool lasteaiaga  lasteaed-põhikooliks.
Mannheimi Ülikool
pisi|Logo Mannheimi ülikool (saksa keeles Universität Mannheim) on ülikool Saksamaal Mannheimis.
Ülikool asutati 1967.
Ülikoolis õpib üle 12 000 üliõpilase (2017).
Leandro Damião
Leandro Damião da Silva dos Santos (sündinud 22. juulil 1989) on Brasiilia jalgpallur, kes mängib ründajana Jaapani kõrgliiga klubis Kawasaki Frontale.
Leandro Damião sündis Paraná osariigis Jardim Alegres. Klubikarjääri alustas ta Atlético Ibiramas.
2009. aastal sõlmis ta lepingu Brasiilia kõrgliiga klubiga Internacional. Klubiga tuli ta 2010. aastal Lõuna-Ameerika klubide meistrivõistluste Copa Libertadores võitjaks. Finaalmängudes võideti Mehhiko klubi Guadalajarat. Aastatel 2011, 2012 ja 2013 võideti Rio Grande do Suli osariigi meistrivõistlused Campeonato Gaúcho ning 2011. aastal Lõuna-Ameerika superkarikas Recopa Sudamericana.
2013. aasta suvel sai ta pakkumise Inglismaa klubilt Tottenham Hotspur ja Itaalia klubilt Napoli. Ta oli lähedal Napoliga liitumisele, kuid sponsorlepingute tõttu ei saanud see võimalikuks.
LuxExpress
pisi|Lux Expressi buss Tallinna bussijaamas Lux Express Grupp (varasema nimega MootorReisid AS) on bussifirma, mis opereerib igapäevaseid regulaarliine Eestis kui ka välismaal.
Ajalugu
Ettevõte asutati 1993. aastal MootorReisi AS nime all. Aastal 1995, kui MootorReisi AS sai AS Eurolines Organizationi liikmeks, võis see hakata kasutama pikamaareisidega seostatavat kaubamärki Eurolines. 2010. aastal loobus Lux Express Eurolinesi kaubamärgist, sest ettevõte lõpetas kaugliinidel sõitmise. Selle asemel tulid kaubamärgid Lux Express ja odavkaubamärk Simple Express, mis kasutab Scania Irizar Century busse.
Leandro Damião
2014. aasta jaanuaris suundus ta Brasiilia kõrgliiga klubisse Santos. Üleminekusumma oli 41 miljonit Brasiilia reaali, mis oli suurim summa, mida Brasiilia klubi kodumängija eest välja käinud oli.
LuxExpress
Liinid
Lux Expressil on 9 Eesti siseliini:
Leandro Damião
Kuigi ta lõi 2014. aasta liigahooajal 26 mängus kokku kuus väravat, sai ta tugevalt kriitikat, peamiselt aeglase reageerimise ja liiga väheste väravate eest.
LuxExpress
Liinid
Tallinn-Tartu (31 väljumist päevas); Tallinn-Haapsalu (6 väljumist päevas); Tallinn–Kuressaare (4 väljumist päevas); Tallinn–Narva (16 väljumist päevas); Tallinn–Pärnu (10 väljumist päevas); Tartu–Kuressaare (1 väljumine päevas); Tartu–Pärnu (3 väljumist päevas); Tallinn–Võru (2 väljumist päevas) ja Tartu–Narva (4 väljumist päevas).
Samuti opereeritakse rahvusvahelistel liinidel Tallinn–Riia; Tallinn–Peterburi; Tallinn–Moskva; Tallinn–Vilnius; Helsingi–Peterburi; Vilnius–Varssavi; Riia–Minsk jne.
Leandro Damião
Pärast võrdlemisi ebaedukat hooaega Santoses, sõlmis Leandro Damião laenulepingu eelmise hooaja meistri Cruzeiroga. Kuigi ta oli Minas Geraisi osariigi meistrivõistlustel Campeonato Mineiro üheksa väravaga suurim väravakütt, ebaõnnestus taas hooaeg kõrgliigas, kui ta lõi 23 mängus kokku ainult neli väravat.
4. veebruaril 2016 sõlmis Leandro Damião laenulepingu Hispaania La Liga klubiga Real Betis. Debüüdi La Ligas tegi ta 27. veebruaril mängus Rayo Vallecano vastu. Pärast seda mängis ta klubi meeskonnas veel ainult kahes kõrgliiga kohtumises.
Seejärel mängis ta ühe hooaja laenul Brasiilia kõrgliiga klubis Flamengo.
2012. aasta suveolümpiamängude jalgpalliturniiri käigus lõi ta kuus väravat, seehulgas ka kaks väravat poolfinaalis Lõuna-Korea vastu.
Brasiilia rahvuskoondises mängis ta aastatel 2011–2013 kokku 17 mängus ja lõi neis kolm väravat. Debüüdi Brasiilia koondises tegi ta 27. märtsil sõprusmängus Šotimaa vastu. Esimese värava lõi ta koondise kasuks 5. septembril sõprusmängus Ghana vastu.
Allan Kress
Allan Kress (sündinud 23. aprillil 1972 Tallinnas) on eesti näitleja ja lavastaja.
Ta lõpetas 1994. aastal Tallinna Pedagoogikaülikooli režii erialal.
Metropolia rakenduskõrgkool
Metropolia rakenduskõrgkool (soome keeles Metropolia Ammattikorkeakoulu; inglise keeles Metropolia University of Applied Sciences) on rakenduskõrgkool Soomes Helsingi kesklinnas.
Kool asutati 2007.
Koolis õpib üle 16 000 üliõpilase.
Szczucin
Szczucin on linn Poolas Väike-Poola vojevoodkonnas Dąbrowa Tarnowska maakonnas, Szczucini valla halduskeskus. Szczucin asub Visla jõe paremal kaldal.
Szczucinit on ürikutes esmamainitud 1326. aastal. Esimese Poola jagamise tagajärjel läks Szczucin 1772. aastal Habsburgide Austria keisririigi võimu alla. Linnaõigused sai Szczucin 1786. aastal. 1888. aastal, 1903. aastal ja 1912. aastal sai Szczucin tulekahjude tagajärjel kannatada. Raudteeühenduse sai Szczucin 1905. aastal. Szczucin kaotas linnaõigused 1934. aastal, kuid sai need tagasi 2009. aastal.
Aastatel 1975–1998 kuulus Szczucin Tarnówi vojevoodkonna koosseisu.
Szczucinis asub maanteemuuseum.
Anthony Knockaert
pisi|Anthony Knockaert 2018. aastal [[Brighton & Hove Albioni särgis]] Anthony Patrick Knockaert (sündinud 20. novembril 1991 Roubaix's) on Prantsusmaa jalgpallur, kes mängib äärepoolkaitsjana Kreeka kõrgliigaklubis Volos.
2012. aasta augustis sõlmis ta kolmeaastase lepingu Inglismaa esiliiga klubiga Leicester City. Ta mängis klubi meeskonnas kokku kolm hooaega, millest kaks esimest esiliigas ja kolmanda hooaja kõrgliigas.
2015. aasta juunis liitus ta Belgia kõrgliiga klubiga Standard Liège.
2016. aasta jaanuaris liitus ta Inglismaa klubiga Brighton & Hove Albion, kellega sõlmis kolmeaastase lepingu. Esimesed kaks hooaega mängis ta klubiga Inglismaa esiliigas. Hooajal 2016–17 lõi ta liigas koguni 15 väravat ja aitas klubil tõusta Premier League'isse. Samal hooajal valiti ta esiliiga hooaja sümboolsesse koosseisu ja kogu liiga parimaks mängijaks. 15. oktoobril 2017 lõi ta mängus Evertoni vastu oma esimese värava Inglismaa kõrgliigas.
2019. aasta juulis suundus ta Brighton & Hove Albionist laenule Fulhami. 2020. aasta juulis sõlmis ta klubiga püsiva lepingu. Hooajal 2020/21 oli ta Fulhamist laenul Inglismaa esiliigaklubis Nottingham Forest. 2022. aasta septembris läks ta Fulhamist üheks hooajaks laenule Volos.
Knockaert on mänginud Prantsusmaa kuni 20- ja kuni 21-aastaste koondises.
Riigi Tööstusõpilaste Kool
Riigi Tööstusõpilaste Kool oli Tallinnas tegutsenud kutseõppeasutus.
Riigi Tööstusõpilaste Kool avati 1924. aastal, kool tegutses Riigi Tööstuskooli juures.
Premier League'i hooaeg 2012–2013
Premier League'i hooaeg 2012–2013 oli Inglismaa Premier League'i 21. hooaeg.
Riigi Tööstusõpilaste Kool
Kooli võeti vastu 6-klassilise algkooli kohustuse täitnud õpilasi. Õppetöö vältas 3 aastat ning toimus õhtuti kolmel või neljal päeval nädalas. Päevasel ajal omandasid kooli õpilased praktilisi kutseoskusi õppelepingu alusel mõnes tööstuslikus käitises või vastava ala meistri töökojas. Kooli lõpetamisel sooritati õppinud töölise kutseeksam.
Krisli Melesk
pisi|Krisli Melesk 2021. aastal J. K. Alpinismiklubi rändauhinnaga Krisli Melesk (sündinud 24. märtsil 1986 Tallinnas ) on eesti alpinist.
Riigi Tööstusõpilaste Kool
Riigi Tööstusõpilaste Kool pakkus võimalust õppida õhtuses vahetuses neile, kes ei saanud õppida täisajaliselt Riigi Tööstuskoolis. Mõlemad õppeasutused tegutsesid Tallinnas, Tehnika tänav 18 hoonetes. Aastatel 1924–1940 oli mõlema õppeasutuse direktor Theodor Ussisoo.
Premier League'i hooaeg 2012–2013
Hooaeg algas 18. augustil 2012 ja lõppes 19. mail 2013. Manchester City oli tiitlit kaitsev meister. Liiga meistriks tuli Manchester United FC.
Krisli Melesk
2021. aastal pälvis ta J. K. Alpinismiklubi rändauhinna parimale alpinistile.
Premier League'i hooaeg 2012–2013
Liiga hooajal osales 20 meeskonda: 17 klubi eelmisest hooajast ja kolm klubi Inglismaa jalgpalli esiliigast, mis kindlustasid endale edasipääsu kõrgliigasse. Meeskondade Bolton Wanderers, Blackburn Rovers ja Wolverhampton Wanderers asemel uuel Premier League'i hooajal mängisid Reading, Southampton ja West Ham United.
Primorje sõjaväeringkond
Primorje sõjaväeringkond (vene keeles Приморский военный округ, Приморский ВО) oli aastatel 1945–1953 Nõukogude Liidu relvajõudude koosseisu kuulunud piirkondlik operatiiv-strateegiline väekoondis.
Gottfried Rulcovius
Gottfried Rulcovius (surnud 1755) oli Eesti vaimulik.
Riigi Tööstusõpilaste Kool
Aastatel 1941–1942 Tallinna I Poeglaste Ametikooli osaajaline haru, 1942–1944 Tallinna 1. Tööstusõpilastekool. 1944. aastal kool suleti.
Primorje sõjaväeringkond
Ajalugu
Sõjaväeringkond moodustati 30. septembril 1945 ja selle territooriumi moodustasid Primorje krai osad. Väekoondis saadeti laiali 1. juunil 1953 ja selle territoorium liideti Kaug-Ida sõjaväeringkonnaga.
Krisli Melesk
2011. aastast töötab Krisli Melesk stjuardessina luksusjahtidel USA-s ja Euroopas.
Primorje sõjaväeringkond
Ajalugu
Sõjaväeringkonna staap asus Vorošilovis.
Premier League'i hooaeg 2012–2013
Klubid
Järgmised 20 klubi mängisid Premier League'is 2012–2013 hooajal:
Gottfried Rulcovius
Rulcoviuse täpne sünniaeg on teadmata. Ta sündis 18. sajandi alguses Preisimaal Elbingis (praeguse haldusjaotuse järgi Elblągis, Kirde-Poolas Warmia-Masuuria vojevoodkonnas). Usuteadust õppis ta Jena ülikoolis (immatrikuleeriti 7. aprillil 1727). Töötas aastatel 1735–1737 Sangaste ja Laatre Püha Laurentsiuse koguduse õpetaja Gotthard Friedrich Rauscherti abilisena. Ordineeriti aprillis 1737 õpetajaks.
Ta oli aastatel 1737–1755 Nõo Püha Laurentsiuse koguduse õpetaja (introdutseeriti 19. mail/30. mail 1737).
Toshirō Mifune
Toshirō Mifune (jaapani keeles 三船 敏郎 Mifune Toshirō; 1. aprill 1920 – 24. detsember 1997) oli jaapani filminäitleja ja -lavastaja.
Gottfried Rulcovius
Isiklikku
Rulcovius oli abielus Rõngu Mihkli koguduse õpetaja Theophil Eichleri tütre Margaretha Christinega. Tema väimees oli Nõo Püha Laurentsiuse koguduse õpetaja Johann Benjamin Sczibalski.
Vaino (perekonnanimi)
Vaino on eesti perekonnanimi.
2017. aasta 1. jaanuari seisuga oli Eestis perekonnanimi Vaino 243 mehel ja 308 naisel. Perekonnanimede levikult on Vaino meeste seas 208. kohal ja naiste seas 171. kohal. Nimi on levinuim Põlva maakonnas, kus neid on maakonna 10 000 elaniku kohta 17,89.
Bandõšivka
Bandõšivka (ukraina keeles Бандишівка) on küla Ukrainas Vinnõtsja oblastis Mogõliv-Podilskõi rajoonis. Elanike arv on 672. Pindala on 2 km².
Louis Christopf
Ernst Louis Christopf (25. märts 1853 Tallinn – 1906 Tallinn) oli Eesti arhitekt ja ehitusinsener.
Ta lõpetas 1878. aastal Riia Polütehnikumi ning tegutses arhitekti ja insenerina 1880. aastail Rakveres ja hiljem Tallinnas.
Ta projekteeris Tallinnas ligi 150 hoonet, millest osa oli nn reaarhitektuur.
Nantesi Ülikool
pisi|Ülikooli hoone Nantesi ülikool (prantsuse keeles Université de Nantes) on ülikool Prantsusmaal Nantesis.
Ülikool asutati 1460. aastal.
Ülikoolis õpib üle 34 000 üliõpilase (2014).
Lade (etnoloogia)
Lade (läänemurdes laed, keskmurdes laeted, lõunaeesti murdes tapa(n), mulgi murdes ladermu ) oli etnoloogias vardaga või koodiga peksmiseks, ka pahmamiseks rehealuse põrandale laotatud viljakiht.
Ladeks asetati lahtiseotud rukki vihud põrandale pikkade ridadena, kahe rea viljapead vastamisi ülestikku. Saartel ja Kagu-Eestis asetati vihud ringselt, kahe ringi viljapead vastamisi. Suvivili laotati 0,5–1,0 meetri paksuse kihina, mida nimetati pahmas, ringselt või ovaalselt.
Tänapäeval nimetatakse ladeks ka rõhtsalt, mõnikord kihiti kuhugi kuhjunud või kuhjatud ainet, materjali, esemeid jne.
Irizar Century
pisi|Scania Irizar Century Irizar Century on Irizari toodetav luksuslik bussikere. Eestis kasutab Irizar Century busse regulaar- ja tellimusvedudel hulk firmasid eesotsas GoBusi, Sebe, Simple Expressi, Atko ja Taistoga. Esimese Eesti firmana võttis Centuryd kasutusele Saaremaa firma Neomobile.
Lucifer (telesari)
"Lucifer" on USA telesari, žanriliselt ulmekrimikomöödia-draama, mille töötas välja Tom Kapinos ja mis jõudis eetrisse telekanalis Fox 25. jaanuaril 2016. Sarja kümneosaline neljas hooaeg algas 8. mail 2019 Netflixis.
Selle peategelane Lucifer pärineb koomiksist "Sandman", kus ta lõid Neil Gaiman, Sam Kieth ja Mike Dringenberg, ning selle järjena loodud Mike Carey koomiksist "Lucifer", kus ta on peategelane. Mõlemad koomiksid kirjastas DC Comicsi haru Vertigo.
2016. aasta aprillis otsustas Fox teha ka teise hooaja, mida hakati näitama 19. septembril 2016 ning milles oli 22 osa. 13. veebruaril 2017 otsustas Fox jätkata kolmanda hooajaga, mis pidi algselt koosnema 22 osast ning jõudma eetrisse 2. oktoobril 2017. Sama aasta märtsis teatas Fox aga, et teise hooaja viimased 4 osa tõstetakse kolmandasse hooaega, nii et teise hooaja pikkuseks jäi vaid 18 osa. Kolmanda hooaja järel teatas Fox 11. mail 2018, et loobub sarjast. Enne sarja 3. hooaja lõpetamist valminud 2 osa anti eetrisse 28. mail 2018. Pärast ulatuslikke veebiproteste ja petitsioone, mis tõstsid sarja kolmanda hooaja viimase osa vaadatavuse ülikõrgeks, teatati 25. juunil 2018 sarja jätkamisest. 10-osaline 4. hooaeg algas 2019. aasta 8. mail Netflixis. 2019. aasta suvel anti teada, et sari lõpeb 16-osalise 5. hooajaga. 2020. aasta juunis anti teada, et sari lõpeb 6. hooajaga.
Sisu
Sarja keskmes on Saatan, kes loobus põrgu valitsemisest ja asus elama Maale Los Angelesse, kus kannab nime Lucifer Morningstar. Los Angeleses peab ta ööklubi Lux, kus teda abistab deemon Mazikeen, ning ta ise aitab omakorda kriminaaljuhtumite lahendamisel konsultandina politseinik Chloe Deckerit, kes võlub teda, olles nartsissistliku Luciferi maagilisele sarmile harukordselt immuunne. Muuhulgas tegeleb sari Luciferi psühholoogiliste probleemide ja keerukate peresuhetega. Nii näiteks vabaneb sarja hilisemates osades põrgust ka Luciferi ema, kellele Lucifer määrab karistuseks elu Maal, ajutiselt oma kehast lahkunud juristi Charlotte Richardsi kehas.
Näitlejad
Luciferi kehastab Tom Ellis, politseinik Chloe Deckerit Lauren German, Deckeri kaaspolitsenikku ja eksabikaasat Daniel Espinozat Kevin Alejandro, Luciferi vanemat venda ingel Amenadieli D. B. Woodside, deemon Mazikeeni Lesley-Ann Brandt, Luciferi ema Tricia Helfer, krimitehnik Ella Lopezit Aimee Garcia, psühholoog Linda Martinit Rachael Harris, Luciferi venda, ingel Urieli Michael Imperioli ja õde, surmaingel Azraeli Charlyne Yi, Eeva osas Inbar Lavi. Ehkki sarjas näidatakse korduvalt Luciferi klaverit mängimas ja laulmas, on Tom Ellis intervjuudes kinnitanud, et ta küll laulab sarjas, ent ei mängi ise klaverit. Sarja võtted toimuvad Los Angeleses Californias ja Vancouveris Briti Columbias Kanadas.
Vastukaja
Sari on pälvinud vaatajailt kriitikuilt valdavalt positiivseid hinnanguid, kuigi esimese hooaja kokkuvõttes olid hinded märgatavalt madalamad kui teisel hooajal. Nii sari kui ka Tom Ellis peaosalisena on esitatud auhindadele, kuid pole nominatsioonini jõudnud.
2015. aasta mais alustas Ameerika Pereliit (American Family Association, AFA) kampaaniat sarja eetrisse andmise keelustamiseks. AFA petitsiooni teatel sari "ülistab Saatanat kui hoolivat ja meeldivat isiksust inimkujul". Esimese osa eetrisse jõudmise ajaks oli petitsioon kogunud 31 312 allkirja. Vastuseks teatas tegelaskuju looja Neil Gaiman oma Tumblri-lehel: "Tekib tunne, justkui olnuks see alles eile (ehkki see juhtus 1991. aastal), kui "Ameerika Murelikud Emad" kuulutasid, et boikotivad "Sandmani", sest selles olid lesbilised, homoseksuaalsed, biseksuaalsed ja transseksuaalsed tegelased. Kõige rohkem häiris neid Wanda: mõte transnaisest koomiksis ... Nad kuulutasid, et korraldavad "Sandmani" vastu boikoti ja lõpetavad selle üksnes siis, kui saadame neile kirjaliku lubaduse ennast muuta. Huvitav, kas nad märkasid, et see ei mõjunud juba eelmisel korral..."
Candy Morningstar
"Candy Morningstar" on telesarja 2017. aasta 1. mail eetrisse läinud teise hooaja 14. osa.
Sarja nimitegelane Jumala poeg Lucifer Morningstar (Saatan) naaseb pärast kahenädalast eemalolekut Los Angelesse.
Lucifer kinnitab oma Los Angelese politseiameti uurijast paarilisele Chloele – kelle elu päästmiseks ta oli eelmises osas käinud kodus, põrgus, ning kelle sattumise ta teele oli korraldanud ta isa Jumal –, et on abiellunud (Las Vegases) oma elu armastuse Candyga.
The Sin Bin
"The Sin Bin" on telesarja 2017. aasta 11. detsembril eetrisse läinud kolmanda hooaja 10. osa.
Lahenduse leiab eelmises osas ("The Sinnerman") lahendamata jäänud küsimus. Osa lõpus lööb Lucifer noa hooaja alguses politseiosakonda juhtima asunud Marcus Pierce'i (Tom Welling) rinda ja tapab ta. Kui Pierce mõne aja pärast taas ellu ärkab, leiab kinnitust Luciferi kahtlustus, et tegemist on tõepoolest Kainiga.
Ceres (täpsustus)
Ceres tähendab mitut asja.
Surry maakond (Põhja-Carolina)
Surry maakond (Surry County) on maakond USA-s Põhja-Carolina osariigis.
Maakonna halduskeskus on Dobson.
Maakonna pindala on 1393 km². Veepindala on 3 km².
Elanike arv oli 2010. aasta rahvaloenduse järgi 73 673. Aastal 2000 oli elanike arv 71 219.
Ajalugu
Surry maakond moodustati 1771. aastal Rowani maakonna osast. Maakond on saanud nime Inglismaa krahvkonna Surrey järgi.
Gyula Juhász
1893–1902 õppis ta Szegedi gümnaasiumis. 21. mail 1899 ilmusid tema esimesed luuletused ajalehes Szegedi Napló ja 25. augustil ilmus luuletus "Ovidius" ajalehes Budapesti Napló. 1903–1906 oli ta Budapesti ülikoolis ungari-ladina haru üliõpilane. Ta sõbrunes Mihály Babitsiga, Dezső Kosztolányiga ja Gábor Oláh’ga. 26. novembril 1904 sai ta üliõpilaste meeleavaldusel politseiniku mõõgast kätte ja pähe haavata. 1905. aastal tutvus ta Endre Adyga, kellele ta avaldas suurt mõju. Juhász sai varakult aru Ady luuletajaandest.
1907 ilmus Szegedis tema esimene luulekogu.
6. märtsil 1914 tulistas ta end Budapestis Nemzeti Szálló hotellis rindu. Ta raviti haiglas terveks. 8. jaanuaril 1917 sai ta närvivapustuse ja sattus jälle haiglasse. 9. aprillil tunnistati ta ametlikult vaimuhaigeks. Jaanuaris 1915 ilmus tema teine luulekogu "Új versek" ('uued luuletused').
Gyula Juhász oli kogu elu õnnetu ja üksildane inimene, kelle traagiline haigus ja pessimistlik iseloom jätsid jälje tema luulele. Tema stiili mõjutas sümbolism vähem kui suuri sajandialguse uuendajaid, tema keel oli konkreetsem ja selgem. Tema luuletused on üldiselt lühikesed.
Teosed
pisi|Juhász Gyula haud Szegedi siselinna kalmistul
Topolivka (Teplõki rajoon)
Topolivka (ukraina keeles Тополівка) on küla Ukrainas Vinnõtsja oblastis Teplõki rajoonis. Elanike arv on 670. Pindala on 0,437 km².
Rakvere Piiritusetehas AS
Rakvere Piiritustehas AS oli Eesti piiritustootmisettevõte, mis tegutses Rakveres 19. sajandi lõpust 2009. aastani.
Rakvere Piiritustehas oli 2000. aastatel ainuke Eesti piiritustootja. Tehas suutis toota päevas kuni 15000 liitrit piiritust. Piiritustehases 1939. aastal toodetud piiritus on kantud Guinnessi rekordite raamatusse kui kõige kangem (98%) ja puhtam piiritus. Rakvere Piiritustehas kuulus maailmasõdade vahel Kartuliühingute Liitu ja iseseisvuse taastamise järel Viina Liitu.
Ajalugu
Rakvere piiritustehase eelkäija Wesenberghi viinaköök ehitati 1794. aastal. 19. sajandi viimasel veerandil ehitati Rakverre suur piiritustehas. Esimese maailmasõja puhkedes kehtestati kuiv seadus kogu Venemaa Keisririigis ja tootmistegevus Rakveres peatati.
1921. aastal võttis Asutav Kogu vastu seaduse, millega tunnistati alkoholimüük riigimonopoliks. Kõik tehased kuulusid sellest peale riigile, kes andis need tavaliselt rendile ja hiljem võimaldas ära osta. Pärast tootmise taastamise 1920. aastate alguses oli Rakvere piiritustehas Baltimaade moodsaim ning selle toodang tuntuim. Oma piirituspuhastustehase sai Rakvere alles 1938. aasta aprillis. 1940. aastal riigistati kogu alkoholitoodang, sealhulgas ka Rakvere Piiritusetehas, Nõukogude võimu poolt. Teise maailmasõja ajal vedas Rakveresse puhastamiseks toorpiiritust 42 vabrikut Viru- ja Järvamaalt, kuna siiani puhastusega tegelenud Moe piiritustehas oli kinni. Sõjas said lahingutes tööstushooned tugevalt kannatada, kuid vabrikus säilisid destilleerimisseadmed.
1945. aasta alguses taaskäivitati Rakvere tehas ja sama aasta lõpus otsustati sealset tehnikat uuendama ja parandama hakata. Rakvere piiritustehas oli esimene Eestis, kuhu toodi sisse elekter, ülejäänud piiritustehased elektrifitseeriti alles 1950. aastatel. Nõukogude aja algul viidi katlamajad kõigepealt puuküttelt üle põlevkiviküttele ja 1960. aastate algul õliküttele. Kogu toodetud toorpiiritust ei suutnud Rakvere ise puhastada, mistõttu viidi osa toodangust Tallinna “Liviko” tootmiskoondisesse. 1980. aastateni oli tooraineks peamiselt Eestis kasvatatav kartul, siis mindi üle teraviljadest tootmisele. 1982. aastal valmis Rakveres uus rektifikatsioonitsehh, mis suutis meskist teha kohe puhta piirituse. Seoses tootmise ümberkorraldusega jäi Eestisse vaid kaks piiritustehast - Rakvere ja Moe, mis mõlemad koondati Moe Piiritustehase alla. Eesti taasiseseisvumiseni oli Rakvere Moe Piiritustehase tsehh, mis kuulus "Liviko" koosseisu.
Iseseisvumise järel jäi Rakvere Piiritusetehas esialgu riigiettevõttena (RE) Liviko koosseisu. 1995. aastal korraldati Rakvere Piiritusetehas ümber riigiaktsiaseltsiks, ühe sihina oli võimendada ka Rakvere tehase iseseisvumist. Eravaldusse anti Rakvere Piiritusetehas 1997. aasta novembri lõpus. Tehase uus omanik ETFC Gruppi kuuluv Winum-E lubas piiritusetootmist Rakveres jätkata. 1999. aasta septembris lagunes Grupp laiali ja piiritustehased omandas ettevõte AS Onistar. 2003. aastal ühendas Onistar Rakvere ja Moe Piiritustehased üheks ettevõtteks. Ühinenud ettevõte keskendus ekspordile ja mõne aasta pärat läks juba 75% toodangust välismaale. Lepingud Prantsuse ja Iisraeli firmadega võimaldasid ettevõttel jõuda välisturgudele, näiteks jõudis 2002. aastal USA turgudele "Türi viin". 2006. aastast sattus Onistar majanduslikesse raskustesse ja 2008. aastal jäi Rakvere tehas seisma, sest piirituse tootmine oli majanduslikult kahjumlik. 2009. aastal kuulutati välja ettevõte pankrot ja sama aasta detsembril müüdi endine piiritustehas ettevõttele Efields OÜ (tänapäevane OÜ Estonian Spirit).
2010. aastal hakkas uus omanikfirma Estonian Spirit OÜ Rakveres taas piiritust tootma. Kui algselt oli plaanis teha Rakvere piiritustehasesse suurem investeering, siis lõpuks otsustasid uued omanikud investeerida hoopis Moe tehase arendamisesse. 2018. aastast vähendas piiritusetootja valdusfirma mahevilja kõrge hinna tõttu piiritustehase tootmismahtu kuni poole võrra ning koondas tehase töötajaid. 2019. aastal Rakvere piiritustehas suleti plaaniga kogu tootmine Moele kolida. 2020. aastal, seoses koroonapandeemiaga Eestis ja oluliselt kasvanud nõudlusega desinfektsioonivahendite järele taaskäivitati tootmine Rakvere piiritustehases. 2021. aastaks oli tehas taas suletud ja 2022. avaldati plaan endine vabrikuala elamu- ja ärimaaks muuta.
Pari (Virumaa)
Pari oli küla Virumaal. Küla jääb tänapäeval Linnuse küla alale. Kihelkondlikult kuulus küla Viru-Nigula kihelkonda. Küla kaotati 1977, mil see liideti Linnuse külaga.
Pari küla tekkis 1939, kui Kunda asundus jagati mitmeks külaks.
Peedipunane
Peedipunane on söögipeedi värvi lillakaspunane värvus.
Peedipunaseks võidakse nimetada ka looduslikku toiduvärvi betaniini (E162).
Variatsioonid
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" loeb peedililla (Beetroot Purple) sügavaks lillakaspunaseks (Deep Purplish Red) või väga sügavaks lillakaspunaseks.
Roderick Rijnders
Roderick Rijnders (täisnimega Roderick Falesca Renée Trygvae Rijnders; 1. märts 1941 – 15. jaanuar 2018) oli Hollandi sõudja.
Rijnders võitis 1968. aasta suveolümpiamängudel Méxicos roolijaga kahepaadil hõbemedali.
Kosovo vilajett
Kosovo vilajett oli Osmanite riigi ajalooline 1. järgu haldusüksus (vilajett ehk provints) Balkani poolsaarel aastatel 1877–1913, mis hõlmas tänapäevase Kosovo Vabariigi territooriumi ja ka Põhja-Makedoonia Vabariigi loodeosa.
Tänase Serbia ja Montenegro vaheline ajalooline piirkond Raška oli de jure Osmanite kontrolli all. Aastatel 1878–1909 okupeeris sandžakki de facto Austria-Ungari keisririik, nagu sätestas Berliini lepingu artikkel 25.
Vilajett etendas oma rolli Osmanite ühiskonna näilise mikrokosmosena. Selle piirides olid kaasatud erinevate rahvaste ja nende religioonide rühmad: albaanlased, bosnialased, serblased; nii moslemid kui kristlased (katoliiklased või õigeusklikud). Provints oli tuntud oma käsitööliste ja Osmanite arhitektuuri rakendavate linnade nagu İpek (tänapäevane Pejë) poolest.
Pealinn
Üsküb (Skopje) tegutses provintsi pealinnana, samas ka basaarina Osmanite impeeriumi keskuse Kostantiniyye ja selle Euroopa provintside vahel. Üsküb oli 32 000 elanikuga provintsi suurim linn, sellele järgnes Prizren 30 000 elanikuga. Prizrenis asutati ametlikult 10. juunil 1878 albaania rahva õiguste kaitseks Prizreni liiga, mis 1881. aastal sultani käsul vägivaldselt lõpetati.
Ema Teresa
1910. aastal sündis Üskübis ja sealsamas ka ristiti kosovoalbaania päritolu roomakatoliku pühak ema Teresa, ta liitus 18-aastaselt Iirimaa pealinnas nunnaorduga ning temast kujunes hiljem misjonär Briti Indias.
GuardTime
GuardTime AS on infotehnoloogiaga tegelev aktsiaselts, mis asutati Eestis 3. novembril 2006.
Guardtime on plokiahelatehnoloogial põhinevate küberturvalisuse lahenduste looja, kes aitab tuvastada digitaalsetes andmetes ja tarkades seadmetes tehtud muudatusi ja selle tulemusena pakkuda e-ühiskonnale usaldusväärseid ja läbipaistvaid lahendusi.
Guardtime'i tehnoloogiat on integreeritud Eestis kasutatavatesse e-teenustesse, nagu näiteks Riigi Teataja, Kinnisturaamat ja Äriregister.
Balkivka
Balkivka (ukraina keeles Балківка) on küla Ukrainas Vinnõtsja oblastis Murovani Kurõlivtsi rajoonis. Elanike arv on 8. Pindala on 0,14 km².
Kõigi Eesti Laul
pisi|Kontserdil esinejad Kõigi Eesti Laul oli 14. aprillil 2019 Tallinna lauluväljakul toimunud kontsert, mille eesmärk oli loodava valitsuskoalitsiooni osade liikmete väljaütlemiste kontekstis juhtida tähelepanu vajadusele kaitsta Eesti ühiskonnas üksikisiku ja eri vähemusgruppide vabadusi ning avaldada toetust ideele Eestist kui kõigile avatud ühiskonnast. Ürituse korraldamise taga oli sotsiaalmeediast alguse saanud kodanikuliikumine Kõigi Eesti.
Raju (laev)
Raju (pardatähisega P6732, varem 203 ) on Eesti mereväe reostustõrjevõimega mitmeotstarbeline patrull-laev, mille ülesandeks on merepiiri valvamine ning õiguskorra tagamine. See on esimene akutoitel laev Eestis.
Ajalugu
Mitmeotstarbeline reostustõrjelaev telliti Politsei- ja Piirivalveametile 16. mail 2016. 16. detsembril 2016 toimus Nasval Baltic Workboatsi laevatehases laeva kiilupanek. 2017. aasta aprillis laev sai eesti vana mehenime Raju. Laeva ehitusmaksumus oli 16,1 miljoni eurot, millest 85 % tuli Euroopa Liidu toetusest. Laeva ristiema on Kersti Kaljulaid.
3. jaanuaril 2023 viidi laev seoses Politsei- ja Piirivalveameti laevastiku likvideerimisega üle mereväkke, patrull-laevade divisjoni koosseisu.
Donya
"Donya" (pärsia keeles: دنیا‎‎) on Rootsi-Iraani poplaulja Arashi teine stuudioalbum. Selle avaldas 2008 Warner Music Scandinavia (WEA). Singlid albumilt olid "Chori Chori", "Suddenly", "Kandi", "Donya", "Dasa Bala" ja "Pure Love".
Ernst Boustedt
Ernst Leopold Boustedt (17. november 1877 – 9. detsember 1931) oli Eestimaa arhitekt ja insener.
Ernst Boustedt lõpetas Tallinna Reaalkooli ja Riia Polütehnilise Instituudi.
Looming
pisi|Rotermanni soolaladu 2022. a suvel Ernst Boustedt juhatas aastatel 1905–1908 Tallinnas Rotermanni tehaste hoonete ehitamist: pisi|püsti|220px|[[Pikk tänav 23 // 25 hoone]] Aastatel 1908–1910 töötas koos arhitekt Jacques Rosenbaumiga, projekteerides:
1958. aasta NSV Liidu meistrivõistlused mootorrattaspordis
1958. aasta NSV Liidu meistrivõistlused mootorrattaspordis peeti alade kaupa.
Ringrajasõit
Ringrajasõidu võistlused toimusid etappidena, millistest esimene peeti 2.–3. juulil Leningradis, teine 12.–13. juulil Tallinnas.
Tulemused
Aleksandr Saveljev on ōige Anatoli Saveljev 10x NSVL kuld
Motokross
Krossivõistlused toimusid 9.–13. oktoobrini Jerevanis.
Tulemused
A. Belkin on Arkadi Belkin.
Võistkonnad: 1. Ukraina NSV 1150 2. Moskva 981 3. Läti NSV 929 4. Leningrad 911 5. Vene NFSV 692 6. Leedu NSV 683 7. Eesti NSV 638
Tallinna Linna I Tütarlaste Gümnaasium
Tütarlaste haridusasutuse ajalugu ulatub aastasse 1852, mil Tallinna Suure Tütarlastekooli (Tallinna kolme tütarlaste elementaarkooli ja linna tütarlastekooli 1821. aastal asutatud ühenduse) kolme viimase klassi baasil moodustati Tallinnas Pühavaimu tänaval, Eesti esimene avalik tütarlaste keskkool - Tallinna Kõrgem Linna-Tütarlastekool. Õppekeel oli saksa keel, õppeaeg 1852–1858 kolm aastat (kolm klassi), 1858–1861 neli aastat (neli klassi) ja 1861–1915 seitse aastat (viis klassi). Õpetati üldaineid, loodus- ja usuõpetust, ajalugu, geograafiat ning saksa ja prantsuse keelt. Algkooli- ja koduõpetajate ettevalmistamiseks avati 1858. aastal pedagoogikaklass; kutsetunnistuse saamiseks pidi selle lõpetanu sooritama ülikoolis eksamid.
20. sajandi esimsel kümnendil koliti kool Lai tänav 25, endisse ja remonditud vene sõjaväe ksarmuhoonesse. Aastal 1916 organiseeriti Tallinna kõrgem 1. järgu tütarlastekool ümber Tallinna Tütarlaste Gümnaasiumiks ja aastast 1919 kandis nime Tallinna Linna I Tütarlaste Gümnaasium. .  Kuna Tallinna Linna I Tütarlaste Keskkool ei suutnud enam kõiki soovijaid mahutada, asutati 1919. aastal Tallinna Linna II Tütarlaste Keskkool. Enamus õpilasi ja suurem osa õpetajaid võeti I Tütarlaste Keskkoolist (õpetajad olid ühised), koolidel oli ka ühine juhataja Anna Tõrvand-Tellmann. II Tütarlaste Keskkool töötas õhtupoolikul I Tütarlaste Keskkooli ruumides, Narva maantee 1
Pärast 1937. aasta haridusreformi nimetati kool Tallinna III Gümnaasiumiks, gümnaasiumi direktor oli aastatel 1928–1940 Ants Roos. pisi|[[Vene turg|Vene turu ääres asunud Rotermanni kaubamaja hoone, kus 1872–1917 asus Tallinna Aleksandri Gümnaasium ja hiljem Tallinna Linna I Tütarlaste Gümnaasium (foto tehtud pärast ümberehitust)]] 1940. aastal kandis õppeasutus nimetust Tallinna III Gümnaasium, III Reaalkool, seejärel Tallinna III keskkool. Tallinna III Keskkooli direktori kohuste täitja oli 1940–1941, Alice Haberman
Pühamänd
Põlispuu on 14 m kõrge ning selle rinnaümbermõõt on ligi 439 cm (2011).
Multirootor
Tulenevalt multirootori juhtimise suhtelisest lihtsusest, mille tagab mikrokontrollerite ja mikrokiirendusandurite (güroskoopide) baasil automaatne arvutijuhtimine ning GPS-vastuvõtja, kasutatakse neid raadio teel juhitavate lennumasinate projektides , kus kvadrokopter, heksakopter ja oktokopter viitavad vastavalt nelja, kuue ja kaheksa rootoriga multikopterile.
Raadio teel juhitavaid multikoptereid kasutatakse üha enam soodsa valikuna aerofotode ja -videote tegemiseks.
Elektrooniliselt juhitavad
Multikopteri raskuskeskmes asub suure elektrilise mahtuvusega liitiumpolümeeraku, lennu juhtimiselektroonika ja stabiliseerimisplaat (millel paikneb IMU). Harjavabad elektrimootorid rootoritega on paigaldatud horisontaalsuunas võrdsete nurgavahedega hargnevatele kergete varraste tippu. Elektrimootorid on kinnitatud raami külge jäigalt. Multirootori stabiilset asendit ruumis säilitatakse ja selle soovitud suunas liikumine saavutatakse vastava arvutitarkvara abil, mis muudab mootorite ankrute pöörlemiskiirusi.
Märkused
Varases helikopterite arenduses tähistas multirootor kahe rootoriga kopterit.
Giacomo Bonaventura
Giacomo Bonaventura (sündinud 22. augustil 1989 San Severino Marches) on Itaalia jalgpallur, kes mängib poolkaitsjana Itaalia kõrgliiga klubis Fiorentina.
Aastatel 2014–2020 kuulus ta AC Milani ridadesse.
2020. aasta septembris sõlmis ta kaheaastase lepingu Fiorentinaga.
Itaalia jalgpallikoondises debüteeris Bonaventura 31. mail 2013 sõprusmängus San Marino vastu.
Baieri hertsogkond
pisi|Vapp pisi|Baieri maad pärast 1392. aasta jagunemisi
Baieri hertsogkond (saksa keeles Herzogtum Baiern) (907–1623) oli ainus hõimuhertsogkond Ida-Frangi riigi ja Saksa-Rooma riigi alguspäevadest, mis säilitas nii oma nime kui ka enamiku oma territooriumist.
Saksa-Rooma keisrite reas oli ainult Ludwig IV (1328–1347) seotud hertsogkonnaga; Baieri oli enamasti opositsiooni tugipunkt, eriti Welfid aastatel 1070–1180. Viimases vastasseisus hertsog Heinrich Lõvi ja Hohenstaufenist keisri Friedrich I vahel oli Friedrich võidukas ja võttis Heinrichilt tema läänid. Baieri läks siis Wittelsbachidele, kes hoidsid seda aastani 1918.
Vanem hõimuhertsogkond
Vanema Baieri hertsogkonna juurte kohta pärinevad esimesed teated aastatest 551–555. Kroonik Jordanes kirjutab oma teoses "Getica": "Švaabide alast idas olid bajuvaarid ja läänes frangid ..." Esimese hertsogkonna lõpuni põlvnesid kõik valitsejad Agilolfingite perekonnast. Baierlased koloniseerisid siis ala Nordgaust piki Naabi jõge (hilisem Oberpfalz) kuni Ennsini idas ning lõuna suunas üle Brenneri kuru Adige ülemjooksuni tänapäeva Lõuna-Tiroolis. Esimene dokumenteeritud hertsog oli Garibald, Frangi Agilolfingide võsu, kes valitses alates 555. aastast suuresti sõltumatu Merovingide vasallina.
Idapiiri muudatused toimusid idagermaani langobardide hõimu lahkumisel Pannoonia basseinist Põhja-Itaaliasse (568) ja avaaride edenemisel, samuti lääneslaavlaste tšehhide asumisel Böömi metsa tagusele alale umbes samal ajal. Umbes 743. aastal vasallistas Baieri hertsog Odilo slaavi Karantaania vürstid (piirkond kattub enam-vähem hilisema Kärnteni margiga), kes küsisid temalt kaitset sissetungivate avaaride vastu. Suuresti sõltumatute Agilolfingi hertsogite residents oli siis Regensburg, endine Rooma keisririigi Castra Regina Doonau jõel.
Ristiusustamise ajal pani piiskop Korbinian enne 724. aastat aluse hilisemale Freisingi peapiiskopkonnale; Püha Kilian oli 7. sajandil misjonäriks põhja pool Frangimaa territooriumil, mida siis valitsesid Tüüringi hertsogid ja kus Bonifatius asutas 742. aastal Würzburgi piiskopkonna. Sellega külgnevatel Alemannia (Švaabimaa) aladel Lechi jõest läänes oli Augsburgi piiskopkond piiskopi residents. Kui Bonifatius rajas 739. aastal Passau piiskopkonna, toetus ta kohalikele varakristlikele traditsioonidele. Lõunas asutas Püha Rupert 696. aastal Salzburgi piiskopkonna, ilmselt pärast hertsog Theodo II ristimist tema õukonnas Regensburgis. Rupert sai tiitli "Baieri apostel". 798. aastal lõi paavst Leo III Baieri kirikliku provintsi, kus Salzburg oli metropoliidi residents ning Regensburg, Passau, Freising ja Säben (hilisem Brixen) abipiiskopkonnad. pisi|Baieri umbes 788. aastal Frangi riigi tõusuga Karolingide ajal peatati Baieri hertsogite autonoomia Merovingide all: 716. aastal liidendasid Karolingid põhjas Frangimaa maad, mida varem haldasid Tüüringi hertsogid, ning Würzburgi piiskopid saavutasid domineeriva seisundi. Läänes surus Karolingist majordoomus Karlmann maha viimase Alemannia mässu 746. aasta Cannstatti verekohtus. Viimase hõimuhertsogkonnana liidendati 788. aastal Baieri, pärast seda kui hertsog Tassilo III oli püüdnud säilitada oma sõltumatust liidu abil langobardidega. Kui Karl Suur vallutas Langobardide kuningriigi, tähendas see Tassilo langust, ta kukutati 788. aastal. Baierit haldasid siis Frangi prefektid.
Noorem hõimuhertsogkond
pisi|Ludwig Sakslase kuningriik (oranž), sealhulgas sõltuvad idaterritooriumid (kollane) 843. aastal